Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Bērnu tiesību aizsardzības likumā**

***(Nr. 1064/Lp12)***

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | Pirmā lasījuma redakcija | **Nr.** | **Priekšlikumi**  **(7)** | **Ministru kabineta atzinums** | **Komisijas atzinums** |
|  | Izdarīt Bērnu tiesību aizsardzības likumā (Latvijas Republikas Saeimas un Ministru Kabineta Ziņotājs, 1998, 15. nr.; 2000, 8., 12. nr.; 2001, 24. nr.; 2002, 23. nr.; 2003, 12. nr.; 2004, 12. nr.; 2005, 8. nr.; 2006, 22. nr.; 2007, 9. nr.; 2008, 15. nr.; 2009, 14., 23. nr.; Latvijas Vēstnesis, 2009, 193. nr.; 2010, 47., 205. nr.; 2011, 112., 132. nr.; 2013, 118. nr.; 2014, 51., 60. nr.; 2015, 245. nr.; 2016, 241. nr.; 2017, 54. nr.) šādus grozījumus: |  |  |  |  |
| **1.pants. Likumā lietotie termini**  Likumā ir lietoti šādi termini:  1) **bārenis** — bērns, kura vecāki ir miruši vai likumā noteiktajā kārtībā atzīti par mirušiem;  2) **bez vecāku gādības palicis bērns** — bērns, kura vecāki nav zināmi, ir pazuduši vai ilgstošas slimības dēļ nespēj realizēt aizgādību vai kura vecākiem pārtrauktas vai atņemtas aizgādības tiesības;  3) **audžuģimene** — ģimene vai persona, kas nodrošina aprūpi bērnam, kuram uz laiku vai pastāvīgi atņemta viņa ģimeniskā vide vai kura interesēs nav pieļaujama palikšana savā ģimenē, līdz brīdim, kad bērns var atgriezties savā ģimenē vai, ja tas nav iespējams, tiek adoptēts, viņam nodibināta aizbildnība vai bērns ievietots bērnu aprūpes iestādē; | 1. Papildināt 1. pantu ar 3.1 punktu šādā redakcijā:  "31) **specializētā** **audžuģimene** – audžuģimene, kas ir sagatavota nodro­šināt aprūpi noteiktas mērķgrupas bērnam, kuram ir nepieciešama īpaša aprūpe;". | **1** | **Juridiskais birojs**  Aizstāt likumprojektā piedāvātajā likuma 1. panta 3.1 punktā vārdus “ir sagatavota nodrošināt” ar vārdu “nodrošina”. |  |  |
| **36.pants. Bērna aprūpe audžuģimenē**  (1) Bāriņtiesa atbilstoši Ministru kabineta noteikumiem piešķir audžuģimenes statusu, gādā par attiecīgās ģimenes apmācību un bērna aprūpes līguma slēgšanu ar to. | 2. 36. pantā:  izteikt pirmo daļu šādā redakcijā:  "(1) Bāriņtiesa piešķir audžuģimenes statusu, tai skaitā specializētās audžuģimenes statusu, un gādā par bērna aprūpes līguma slēgšanu ar audžuģimeni. Ministru kabinets nosaka kritērijus ģimenes (personas) atzīšanai par audžuģimeni vai specializētu audžuģimeni, kā arī specializēto audžuģimeņu veidus."; |  |  |  |  |
|  | papildināt pantu ar 1.1 daļu šādā redakcijā:  "(11) Pēc tam kad pieņemts bāriņtiesas lēmums par ģimenes vai personas piemērotību audžuģimenes statusam, tai skaitā specializētas audžuģimenes statusam, šā likuma 36.1 pantā minētais atbalsta centrs organizē audžuģimeņu apmācības." |  |  |  |  |
| (2) Pašvaldība palīdz audžuģimenēm bērnu audzināšanā un nodrošina nepieciešamos sociālos pakalpojumus. Audžuģimenei ir tiesības saņemt līdzekļus bērna uzturam. Šo līdzekļu apmērs nedrīkst būt mazāks par apmēru, kādu, pamatojoties uz Civillikuma 179.panta piekto daļu, noteicis Ministru kabinets. |  | **2** | **Labklājības ministrs J.Reirs**  Papildināt likumprojekta otro pantu ar grozījumu Bērnu tiesību aizsardzības likuma (turpmāk – Likums) 36.pantā, papildinot pantu ar jaunu daļu šādā redakcijā:  “papildināt pantu ar 2.1daļu šādā redakcijā:  (21) Valsts atbilstoši likumā par valsts budžetu kārtējam gadam piešķirtajiem līdzekļiem nodrošina atlīdzību par specializētās audžuģimenes pienākumu pildīšanu. Atlīdzības apmēru, tās piešķiršanas, izmaksas, pārskatīšanas un pārtraukšanas kārtību, kā arī audžuģimenes iesniedzamos dokumentus, kas nepieciešami atlīdzības saņemšanai, nosaka Ministru kabinets.”[[1]](#footnote-1) |  |  |
|  | 3. Papildināt likumu ar 36.1 pantu šādā redakcijā:  "**36.1 pants. Atbalsts ārpusģimenes aprūpes pakalpojumu sniegšanā**  (1) Valsts sniedz finansiālu atbalstu ārpusģimenes aprūpes pakalpojumu sniegšanā atbilstoši likumā par valsts budžetu kārtējam gadam piešķirtajiem līdzekļiem. |  |  |  |  |
|  | (2) Šā panta pirmajā daļā minētā atbalsta sniegšanu nodrošina pašvaldības, komersanta, biedrības vai nodibinājuma izveidota institūcija – ārpusģimenes aprūpes atbalsta centrs (turpmāk – atbalsta centrs). | **3** | **Juridiskais birojs**  Izteikt likumprojektā piedāvāto likuma 36.1 panta otro daļu šādā redakcijā:  “(2) Atbalstu ārpusģimenes aprūpes pakalpojumu sniegšanā nodrošina ārpusģimenes aprūpes atbalsta centrs (turpmāk – atbalsta centrs).” |  |  |
|  | (3) Ministru kabinets nosaka kritērijus atbalsta centru izveidei, atbalsta centru reģistrēšanas kārtību, kā arī prasības atbalsta centriem, nodrošinot atbalstu ārpusģimenes aprūpes pakalpojumu sniegšanā. | **4** | **Juridiskais birojs**  Izslēgt likumprojektā piedāvātajā likuma 36.1 panta trešajā daļā vārdus “nodrošinot atbalstu ārpusģimenes aprūpes pakalpojumu sniegšanā”. |  |  |
|  | (4) Ministru kabinets nosaka nosacījumus valsts finansējuma piešķiršanai atbalsta centriem, finansējuma apmēru, kā arī kārtību, kādā sniedzams atbalsts." |  |  |  |  |
| **45.4 pants. Vecāku aprūpē un ārpusģimenes aprūpē esoša bērna nodošana citas personas aprūpē ārvalstī un aprūpes uzraudzība**  (2) Ārpusģimenes aprūpē esošu bērnu var nodot uz laiku citas personas aprūpē ārvalstī, ja tam piekrīt bāriņtiesa, kas pieņēmusi lēmumu par bērna ārpusģimenes aprūpi, un ja šī bāriņtiesa atzinusi, ka nodošana atbilst bērna interesēm un attiecīgā persona spēs bērnu pienācīgi aprūpēt. |  | **5** | **Labklājības ministrs J.Reirs**  Papildināt likumprojektu ar jaunu 4.pantu – grozījumiem Likuma 45.4pantā, izsakot pantu šādā redakcijā:  „45.4  pantā:  izteikt otro daļu šādā redakcijā:  „(2) Bērnu aprūpes iestādē esošu bērnu, kurš sasniedzis divpadsmit gadu vecumu, var nodot uz laiku citas personas aprūpē ārvalstī, ja tam piekrīt bāriņtiesa, kas pieņēmusi lēmumu par bērna ārpusģimenes aprūpi, un ja šī bāriņtiesa atzinusi, ka nodošana atbilst bērna interesēm un attiecīgā persona spēs bērnu pienācīgi aprūpēt.” |  |  |
|  |  | **6** | **Labklājības ministrs J.Reirs**  papildināt pantu ar 2.1 daļu šādā redakcijā:  “(2.1 ) Aizbildnībā esošu bērnu var nodot uz laiku citas personas aprūpē ārvalstī, ja tam piekrīt bāriņtiesa, kas pieņēmusi lēmumu par bērna ārpusģimenes aprūpi, un ja šī bāriņtiesa atzinusi, ka nodošana atbilst bērna interesēm un attiecīgā persona spēs bērnu pienācīgi aprūpēt.” |  |  |
| (5) Aizbildnis un audžuģimene vienojas ar personu par kārtību, kādā personai sedz izdevumus, kas saistīti ar bērna uzturu. |  | **7** | **Labklājības ministrs J.Reirs**  izslēgt piektajā daļā vārdus “un audžuģimene”.[[2]](#footnote-2) |  |  |
|  | Likums stājas spēkā 2018. gada 1. jūlijā. |  |  |  |  |

1. Pamatojums:

   Saskaņā ar Koncepciju “Par adopcijas un ārpusģimenes aprūpes sistēmu pilnveidošanu”, kas apstiprināta ar Ministru kabineta 2015.gada 9.marta rīkojuma Nr.114, (turpmāk – Koncepcija) jautājumu par papildu valsts budžeta līdzekļu piešķiršanu Labklājības ministrijai (turpmāk – Ministrija) adopcijas un ārpusģimenes aprūpes sistēmu pilnveidošanai paredzēts izskatīt Ministru kabinetā kopā ar visu ministriju un centrālo valsts iestāžu priekšlikumiem prioritārajiem pasākumiem. Atbilstoši Ministru kabineta 2017.gada 8.septembra sēdes protokollēmuma Nr.44 1.§ 15.punktam atbalstīts priekšlikums piešķirt finansējumu Ministrijas prioritārajam pasākumam „Alternatīvo ģimenes aprūpes formu attīstība” Koncepcijā paredzēto pasākumu īstenošanai 2017. - 2019.gadā, 2017. gadā piešķirot 1 026 007 euro apmērā, 2018. un 2019. gadā ik gadu 1 264 804 euro apmērā.

   No 2018.gada 1.jūlija Latvijā ir plānots ieviest specializētās audžuģimenes, lai primāri mazinātu bērna nonākšanu vai ilgstošu uzturēšanos institucionālā aprūpē. Pašlaik ir identificēti šādi specializēto audžuģimeņu veidi:

   * Krīzes audžuģimenes, lai nodrošinātu nekavējošu aprūpi ģimeniskā vidē pēc tam, kad bērns ir šķirts no ģimenes;
   * Zīdaiņu audžuģimenes, kas aprūpētu bērnu līdz 3 gadu vecumam;
   * Audžuģimenes, kas aprūpētu bērnus ar funkcionāliem traucējumiem;
   * Audžuģimenes, kas aprūpētu bērnus, kuri cietuši no smagas vardarbības, lai pēc iespējas ātrāk bērnam varētu sniegt nepieciešamos atbalsta pasākumus, mazinot traumas radītās sekas ilgtermiņā. Lai Ministru kabinets varētu noteikt atlīdzības specializētajām audžuģimenēm apmēru, tā pārskatīšanas kārtību, kā arī piešķiršanas, izmaksas un pārtraukšanas kārtību un dokumentus, kas nepieciešami atlīdzības saņemšanai, ir nepieciešams likumā noteikt īpašas pilnvaras jeb deleģējumu Ministru kabinetam.

   [↑](#footnote-ref-1)
2. Pamatojums: Saskaņā ar Ministru kabineta 2011.gada 4.oktobra noteikumiem Nr.763 “Noteikumi par bāriņtiesas ikgadējā pārskata veidlapas paraugu un pārskata iesniegšanas un aizpildīšanas kārtību”, kas zaudēja spēku 2017.gada 1.jūnijā, bāriņtiesas sagatavoja ikgadējo statistikas pārskatu par bāriņtiesas darbu 2016.gadā. Statiskas pārskatā par 2016.gadu norādīts, ka 2016.gadā 118 bērni no audžuģimenēm ciemojās viesģimenēs ārvalstīs, kā arī 152 bērni no bērnu aprūpes iestādēm.

   Praksē konstatēti vairāki gadījumi, kad bāriņtiesas pieņēmušas lēmumus par bērna, kurš ievietots audžuģimenē un nav sasniedzis 7 gadu vecumu, ciemošanos viesģimenē ārvalstīs, kā arī nepietiekošu vai neesošu argumentāciju gadījumos, kad no vairākiem vienas ģimenes bērniem, tiek pieņemts lēmums par ciemošanos viesģimenē ārvalstīs vienam bērnam, tādējādi pakļaujot bērnu negatīviem pārdzīvojumiem un iespējams arī veselības apdraudējuma riskam. Vienlaikus ilgais un sarežģītais brauciens uz citu valsti un atrašanās svešā ģimenē, ar kuru bērnam vispār nav iespējams sazināties valodas barjeras dēļ, gan psiholoģiski, gan fiziski var radīt tādus stresa apstākļus, kas var būtiski negatīvi ietekmēt bērna pašsajūtu ilgtermiņā, veicinot gan disfunkcionālu uzvedību, gan saasinot veselības problēmas, tādējādi būtu ierobežojams bērna vecums bērnu aprūpes iestādē esošam bērnam ciemoties viesģimenē ārvalstīs.

   Vienlaikus nav atbalstāma bērna, kurš atrodas audžuģimenē un kuram nodrošināta ģimeniska vide, ciemošanās viesģimenē ārvalstīs.

   Samazinoties audžuģimenē ievietoto bērnu, kuri ciemojas ārvalstīs skaitam, iespējams, pieaugs to gadījumu skaits, kad viesģimenē ārvalstīs ciemosies bērnu aprūpes iestādēs ievietotie bērni, kuriem Latvijā nav iespējams nodrošināt ģimenisku vidi. Tādējādi bērnu aprūpes iestādēs esošajiem bērniem palielināsies iespēja baudīt ģimenes rūpes un gādību, apgūt dažādas turpmākajā dzīvē noderīgas prasmes un iemaņas (piemēram, uzlabot angļu valodas zināšanas) [↑](#footnote-ref-2)